Thor: Ragnarok

Thor: Ragnarok 2017-yilda chiqarilgan superqahramonlar haqidagi filmdir. Marvel Studios tomonidan ishlangan va Walt Disney Studios Motion Pictures tomonidan tarqatilgan. Film gʻoyasi Marvel komikslaridagi Thor personajiga asoslangan. Film 2011-yilda ishlangan Thor va 2013-yilda ishlangan Thor: Zulmat dunyosi filmlarining davomi hamda Marvel kinematografiya koinoti (MKK) ning oʻninchi toʻliq metrajli filmidir. Film rejissyori — Taika Waititi, ssenariy mualliflari — Eric Pearson, Craig Kyle va Christopher L. Yost. Filmda bosh rollarni Chris Hemsworth (Thor sifatida), Tom Hiddleston, Cate Blanchett, Idris Elba, Jeff Goldblum, Tessa Thompson, Karl Urban, Mark Ruffalo va Anthony Hopkins ijro etgan.  

Thor turkum filmlarining uchinchisi boʻlgan ushbu kinokartina haqidagi ilk xabar 2014-yilning yanvarida eʼlon qilingan. Unda Kyle and Yost film ssenariysi ustida ishlashayotgani bayon etilgan. Chris Hemsworth va Tom Hiddlestonning filmda suratga tushishi shu yilning oktyabr oyida eʼlon qilingan. Oradan bir yil oʻtib, Thor: Zulmat dunyosi rejissyori Alan Taylor filmga rejissyorlik qilmasligi maʼlum boʻlgach, rejissyorlikka Taika Waititi tanlangan. Mark Ruffaloning avvalgi MKK filmlarida gavdalantirgan Hulk roliga qaytishi esa „Planet Hulk“ („Hulk sayyorasi“) (2016) komiksining baʼzi unsurlarini Ragnarok bilan birlashtirish imkonini bergan. 2016-yilning mayida Cate Blanchett va boshqa qolgan aktyorlarning filmda suratga tushishi ommaga eʼlon qilingan. Filmni suratga olish ishlari Avstraliyaning Brisbane va Sidney shaharlarida boʻlib oʻtgan.

Thor: Ragnarok filmining ilk namoyishi 2017-yilning 10-oktyabrida Los-Anjeles shahrida boʻlib oʻtgan. Shu yilning 3-noyabridan boshlab AQSh kinoteatrlarida 3D, IMAX va IMAX 3D formatlarida namoyish etila boshlagan. Film aktyorlar ijrosi, musiqasi va yumori uchun kinotanqidchilar tomonidan xush qarshilangan. Koʻpchilik kinotanqidchilar mazkur filmni Thor trilogiyasining eng yaxshisi, deb taʼkidlashgan. Kartina umumjahon boʻylab kinoprokatlarda $854 million mablagʻ toʻplab, 2017-yilning toʻqqizinchi eng kassabop filmiga aylangan. Filmning davomi 2022-yilning 8-iyulida chiqarilgan.

Mazmuni 

Sokovia urushidan ikki yil oʻtib, Thor olov iblisi — Surtur tomonidan Muspelheimda asir olindi. Surtur Thorga otasi Odin hozirda Asgardda emasligini va Surturning tojini Asgardda sqlanayotgan „Abadiy olov“ bilan birlashtirgandan soʻng, bashorat qilingan Ragnarök sodir boʻlib, Asgard yoʻq boʻlib ketishi toʻgʻrisida soʻzlab beradi. Thor oʻzini halos etib, Surturni magʻlub etadi. Soʻngra, Surturdan tojni olib, Ragnarökni oldini olganiga ishonch hosil qiladi.

Thor Asgardga qaytib, Heimdall qidiruvda ekanligini va otasi Odinning qiyofasida taxtni ukasi — Loki egallaganini bilib oladi. Thorning tazyiqidan soʻng, Loki otasi Odinni topishiga koʻmaklashadi. Ikkovlon Yer sayyorasiga borib, Stephen Strangening ularga bergan koʻrsatmalariga binoan Norvegiyada Odinni topishadi. Odin ikki oʻgʻliga oʻlish vaqti kelganligini aytib, Ragnarök Thorning uni oldini olishga qilgan saʼy-harakatlariga qaramasdan sodir boʻlishi taʼkidlaydi. Keyinchalik, u Thor va Lokiga ular bilmaydigan toʻngʻich farzandi — Hela uzoq vaqtlardan beri tutqunlikda boʻlgan qamoqdan chiqib ketganligi haqida soʻzlab beradi. Hela toʻqqiz olamnining fath etilishida Odinga koʻmak bergan, lekin Odin uni juda shijoatli va qudratli deb qoʻrqqani tufayli qamoqqa taslaydi. Odin oʻladi va Hela paydo boʻladi. Keyin Hela Thorning Mjolnirini sindirib tashlaydi va Bifröst koʻprigidan qochishga uringan Thor va Lokini fazoga chiqarib tashlaydi. Hela Asgardga kelib, oʻz armiyasini magʻlubiyatga uchratadi va Uch Janchilarni oʻldirdi. Keyinchalik u bilan jang qilgan qadimgi oʻliklarni, jumladan, uning yirik boʻrisi Fenrisni tiriltiradi va Asgardlik Skurgeni jallod sifatida tayinlaydi. Hela Asgard imperiyasini kengaytirish uchun Bifröstdan foydalanishni rejalashtirmoqda, lekin Heimdall koʻprikni boshqaradigan qilichni olib qochib ketadi va boshqa Asgardliklarni yashirishni boshlaydi.

Thor Sakaar sayyorasidagi axlatlar toʻplangan joyga borib qoladi. Keyinchalik, Thorni Sakaardagi qul savdogar Scrapper 142, boʻyniga qurilma qoʻyib, uni faollashtirish orqali boʻysundiradi va uni Sakaarning hukmdori Grandmasterga sotadi. U yerni Loki allaqachon oʻzlashtirib olgan boʻladi. Thor 142’ni uzoq vaqtdan beri Hela jangida qatnashgan afsonaviy ayol jangchi kuchlari boʻlgan Valkyrielardan biri sifatida tan oladi va u Yerdagi birodari Hulkga qarshi Grandmasterning Chempionlar musobaqasida raqobatlashishga majbur boʻladi. Jangda dastlab Hulk Thorni magʻlub qiladi. Keyinchalik Thorning jahli chiqadi va chaqmoq orqali Hulkni yengadi. Ammo, Grandmaster Hulkning gʻalabasi uchun Thorning boʻynidagi qurilmani faollashtiradi. Behush boʻlgan Thor Hulkning saroyida uygʻonadi. Ayrim sabablarga koʻra maʼlum muddat u yerdan chiqa olmaydi. Tez orada u saroydan qochishga va Hulkni Sakaarga olib kelgan Quinjetni topishga muvaffaq boʻladi. Hulk Thorni Quinjetga kuzatib qoʻyadi, u yerda Natasha Romanoffning qaydnomasi uni Sokovia urushidan beri ilk marotaba Bruce Bannerga aylantiradi.

Grandmaster Loki bilan 142’ga Thor va Hulkni topishni buyruq beradi, lekin bu juftlik urushib qoladi. Loki esa unga Valkyrieʼlarning Hela tomonidan oʻldirilishi voqeasini eslashga majbur qiladi. Thorga yordam berishga qaror qilib, u Lokini asir oladi. Orqasida qolishni istamaydigan Loki guruhga Grandmaster kemalarining birini oʻgʻirlaydi. Keyinchalik Korg va Miek, boshqa gladiatorlarni ozod qiladilar. Loki yana Thorni Grandmasterga sotishga urinib koʻradi, ammo Thor bularni biladi va uni Korg va gladiatorlar uni tezda topadigan joyda qoldiradi. Thor, Banner va 142 qurol-yarogʻ olib Asgardga qochishadi. Hela va uning kuchlari Heimdallga va qolgan Asgardliklarga Bifröstni ochib berishni boshqaradigan qilichni qidirmoqdalar. Banner Hulkga aylanadi, Fenrisni magʻlub qiladi, Thor va 142 Hela va uning jangchilariga qarshi jang olib boradi. Loki va gladiatorlar fuqarolarni qutqarish uchun kelmoqda. Scuchrugge oʻz xalqi omon qolib qochishi uchun oʻzini qurbon qiladi. Helaga bilan jangda Thor, oʻng koʻzidan ayriladi va keyinchalik unga Ragnarokni toʻxtata olishiga yordam beradigan Odinning vahiyiga ega boʻladi. U Surtur tojini olish va uni mangu olovda yondirish uchun Lokini yuboradi. Surtur qayta tugʻiladi va Asgardni yoʻq qiladi, koʻrinib turibdiki, Helani oʻldiradi.

Grandmasterning kosmik kemasida, endi qirol Thor, oʻz xalqini Yerga olib borishga qaror qildi. Oʻrta-kreditlar sahnasida, ular katta kosmik kema tomonidan ushlab qolinadi. Titrdan keyingi sahnada, Grandmaster oʻzining eski dushmanlariga duch keladi.

Rollarda 

 Chris Hemsworth roli Thor:
 Xuddi shu nomdagi Skandinaviya mifologiyasida uchraydigan xudoga asoslangan Asgard shahzodasi, Cheksizlik toshlarini qidirishda „yolgʻiz qurol“ ga aylanadi. Hemsworth toʻrt marta Thor rolini oʻynaganidan soʻng, biroz zerikdi va imkoniyatlarni oshirishni va tajribalarni qilishni xohlaydi: qahramonning sochi qiqartiriladi, boshqa kiyim kiyadi, Mjolnir bolgʻasi yoʻq qilinadi, va bir koʻzidan ajraladi. Rejissor Taika Waititining bu kabi xususiyatlarni qoʻshishi, filmning oxirida Thorga qochoq boʻlishiga imkon berdi. Waititi, shuningdek, Taʼtil (2015) va Ghostbusters (2016) kabi filmlarda, Hemsworthning koʻrsatgan komediya qobiliyatlaridan foydalanmoqchi boʻldi va filmni komedik sahnalar bilan boyitdi.
 Tom Hiddleston roli Loki:
 Thorning oʻgay ukasi va bosh dushmani, ismi xudo nomiga asoslangan. Hiddleston Lokining feʼli qanday oʻzgarganiga qiziqdi: „U doim yolgʻonchi. U nopok boʻlish uchun yangi usullarni topishga harakat qiladi.“ Thor: Zulmat dunyosi (2013) filmi soʻngidagi Loki hukmronligi haqida Hiddleston taʼkidlaydi: „Loki narsissistik oʻzini-oʻzi ulugʻlash borasidagi harakatlarining koʻpini qoʻllab-quvvatlaydi. Lekin yaxshi boshqarishda emas.“ Yana, u shunday ham deydi: „Lokini Thor unga befarq boʻlishi mumkin degan fikr tashvishlantiradi … bu esa voqealarning qiziqarli rivojlanishiga turtki boʻladi.“
 Cate Blanchett roli Hela:
 Thorning opasi va oʻlim xudosi Helga asoslangan qahramon, keyinchalik ozodlikdan mahrum qilingan. Odinning oʻlimidan soʻng esa qamoqdan ozod etiladi. Ssenarist Eric Pearson Hela Thorning opasi boʻlish gʻoyasini ijrochi produser Brad Winderbaumning tashabbusi bilan oʻzining loyihalarining biriga kiritgan. Helani Thorga aloqador qilish haqidagi qaror, faqat komiks va Skandinaviya mifologiyasida boʻlgani kabi Loki bilan emas, aksincha Thorning soʻnggi qarama-qarshiliklari bilan koʻproq taʼsirga muhtoj boʻldi. Oʻzgarishlarni amalga oshirish bilan, Pearson Hela „Asgard va [Thorning] oilasini boshqarish nimani anglatishini, unga nima uqtirilganligini va aytilmagan narsaga aylanganini“ his qiladi. Blanchett qahramonni kostyumda emas, balki harakat qaydida tasvirlashda qiyinchiliklarga duch keldi, sababi Helaning bosh kiyimi personaj qudratining „juda katta qismi“ hamda Hela uni kiyishni yaxshi koʻrar edi. Helaning dizayni Jason Aaron tomonidan yaratilgan Thor: God of Thunder komiksi va ushbu komiksdagi Gorr qahramoni, „cheksiz koʻp sonli qurollarni namoyish etish“ qobiliyatiga ega boʻlib, Helani ham xuddi shunday qobiliyatga ilhomlantirgan. Blanchett kaskadyor Zoë Bell va Hemsworthning shaxsiy murabbiyi Luke Zocchi bilan birga ishlagan hamda bu rol uchun kapoeyrani ham oʻrgangan.
 Idris Elba roli Heimdall:
 Lokining hukmronligi davrida oʻzini ixtiyoriy ravishda surgun qilgan Asgardian va xuddi shu nomdagi xudoga asoslangan Bifröst koʻprigining sobiq qoʻriqchisi. Hela Asgardga bostirib kirgandan soʻng, u himoyasiz Argard fuqarolarini yashirishga yordam beradi. Filmda Heimdallning oʻziga xos xarakteri tasvirlanib, bu haqda Winderbaum shunday deydi: „u keksa davlat arboblaridan tortib, Asgardga qadar, togʻda yashaydigan va butun film davomida juda koʻp ahmoqlar bilan kurashgan badass jangchi-sehrgar xarakterini ifodalaydi.“
 Jeff Goldblum roli Grandmaster:
 Olam oqsoqollaridan biri boʻlib, Sakaar sayyorasini boshqaradi hamda hayotiy manipulyatsiyalarni yoqtiradi. Goldblum bu xarakterni „heydonist, zavq izlovchi, hayotdan zavqlanishni, lazzatlanishni yoqtiradi“ deb taʼrifladi. Shuningdek, Waititi ushbu improvizatsiyani ragʻbatlantirgani va Goldblumning „oʻzining [qahramonini] yaratganligini“ aytdi. Waititi Grandmaster filmda komikslardagi qahramon kabi moviy teriga ega emasligini tushuntirdi, chunki Goldblum allaqachon Earth Girls Are Easy (1988) filmida koʻk rangli qahramon rolini oʻynaganligini hamda tashqi koʻrinishini yashirish orqali Goldblumning shaxsiyatidan mahrum qilishni istamaganligi aytdi. Grandmaster Galaktika qoʻriqchilari (2014) filmida Benicio del Toro tomonidan ijro etilgan kolleysiyonerning ogʻasi hisoblanadi va produser Kevin Feige kelajakda filmda ikkalasini birga koʻrishga qiziqish bildirgan.
 Tessa Thompson roli Scrapper 142 / Valkyrie
 Mifologik mavjudot Brynhildrga asoslangan qattiqqoʻl va ichkilikga roʻjo qoʻygan asgardlik qul savdogari, bir vaqtlar afsonaviy Valkyrie jangchisi boʻlgan va hozirda „Scrapper 142“ taxallusi ostida Grandmaster uchun ishlaydi. Thompsonning aytishicha, komikslardagi personajning turli xil versiyalari film versiyasini yaratishda juda qoʻl kelgan. Waititi shunday deydi: „Biz zerikarli va yoqimtoy ayol xarakterini yaratmaganligimizga ishonch hosil qilishni xohlaymiz“. Feige esa Marvel Thorni Jane Fosterdan koʻra koʻproq Valkyrie bilan birga koʻrish qiziqish uygʻotishini aytdi. Ssenariychilar Craig Kyle va Christopher Yost tomonidan yozilgan filmning asl ssenariysida Thor va Valkyrie oʻrtasidagi ishqiy munosabatlar koʻproq boʻlgan. Pearson film ustida ishlay boshlaganida, u film sujetidan uzoqlashib, aksincha personajlar va Valkyriening „PTSD bilan shugʻullanishi“ oʻrtasidagi „oʻzaro hurmat“ga koʻproq eʼtibor qaratdi. Pearson shunday deydi: „Valkyrie qaygʻularini shisha bilan baham koʻradigan odam va men buni shunchaki ajoyib narsa deb oʻyladim, sababi uni kamdan-kam uchratasiz“. Thompsonning taʼkidlashicha, u oʻynaydigan qahramon — Annabelle Riggs bilan komikslar oʻrtasidagi munosabatlarga asoslangan va biseksual edi, u yana Waititini Valkyriening yotoqxonasidan chiqayotgan ayolni suratga olishga koʻndirdi, ammo keyinchalik bu sahna filmdan kesib tashlandi, chunki Waititi ushbu sahna uning rolidan yiroqlashgan deb oʻyladi. Thompson Terminator 2: Qiyomat kuni (1991) filmida Sarah Connor rolini oʻynagan Linda Hamiltondan ilhomlanib, uzoq vaqtdan buyon u yerda boʻlmagandek yangraydigan asgardlik ohangini yaratish uchun dialekt boʻyicha murabbiy Andrew Jack bilan asgardlikni yaratish uchun ishlagan. U juda uzoq vaqt u yerda boʻlmagandek tuyulishi mumkin edi. Thompson kelajakda ham MKK filmlarida paydo boʻlishi kutilmoqda.
 Karl Urban roli Skurge
 Asgardlik jangchi, Heimdall yoʻqligida Bifröst koʻprigini qoʻriqlab, omon qolish uchun Helaga qoʻshiladi. Urban ushbu rol uchun sochini oldirib tashladi va tanasi kostyum ostida yashirilgan boʻlsa ham, „zonaga kirish va his qilish“ uchun harakat qildi. Urbanning soʻzlariga koʻra, Skurge „shayton bilan bitim tuzadi“ va Helaning „yordamchisiga aylanadi. U harom ishlarni qildi. Va bu narsa uning vijdonini qiynaydi.“
 Mark Ruffalo roli Bruce Banner / Hulk
 Gamma-nurlanishga duchor boʻlganidan soʻng gʻazablanganida yoki hayajonlanganida maxluqga aylanadigan qasoskor va daho olim. U Qasoskorlar: Ultron erasi (2015) voqealaridan keyingi ikki yil ichida Sakaarda muvaffaqiyatga erishdi va mashhur gladiatorga aylandi hamda shu yillar davomida Banner tomonini bostirdi. U „oʻzi“ning soʻz boyligini oshirmoqda, Hulkning nutq darajasi Waititi va Marvel oʻrtasidagi „katta suhbat“ boʻlib, qahramonning kelajakdagi chiqishlarini hisobga oladi: Ragnarok Qasoskorlar: Cheksizlik jangi (2018) va Qasoskorlar: Intiho (2019) filmlarida davom etadigan qahramonlar arkini boshlaydi. Ruffalo Hulkni filmda „betakalluf“ligini hamda Qasoskorlar filmlarida koʻrgan „yashil gʻazabli mashinasidan ham koʻproq xarakterga ega“ ekanligini his qildi. Waititi Ruffalo ishtirok etgan sahnalarni nihoyalandan soʻng, Hulk uchun motion captureni taqdim etdi.
 Anthony Hopkins roli Odin
 Xuddi shu nomdagi xudoga asoslangan Asgard qiroli, Thor va Helaning otasi hamda Lokining oʻgay otasi. Qahramon dastlab Yer yuzida quvgʻinda yurgan va dastlab New York shahri koʻchalarida „aqldan ozgan“ hobo boʻlishi kerak edi, ammo Waititi oxir-oqibat film voqealari davomida qahramonning oʻlimini hisobga olgan holda, bu kulgili emas, balki dahshatli deb qaror qildi. Qahramon Norvegiyadagi oʻtmishini „hurmat qilish“i hamda Asgard qiroli sifatidagi rolini yanada ishonchli qilish maqsadida film voqealari oʻzgartirildi. Waititi Hopkinsga, „kulgili boʻling hamda [rolingiz bilan] rostdan oldin roʻy bergan voqealarni unuting va uni qayta yarating“ deb aytgandan soʻng, u Hopkinsning improvizatsiya qobiliyatini koʻrib hayratda qoldi.

Relizi

Kinoteatrlar 

Thor: Ragnarok filmining dunyo premyerasi Los Angelesda joylashgan El Capitan Theatreda 10-oktabr 2017-yilda, Avstraliyadagi premyerasi esa 13-oktabrda Gold Coastda boʻlib oʻtdi. Film Buyuk Britaniyada 24-oktabr 2017-yilda, qoʻshimcha xalqaro premyera sifatida esa 25-oktabrda hamda Avstraliyada 26-oktabrda chiqarilgan. Film Amerika Qoʻshma Shtatlari va Kanadada 3-noyabr kunida 4,080 ta kinoteatrlarda namoyish etildi, ulardan 3,400 tasi 3D, 381 tasi IMAX va IMAX 3D, 204 tasi esa D-Box koʻrinishida ommaga havola etildi. Film dunyo boʻylab 1,187 ta IMAX kinoteatrlarida namoyish etildi, bu noyabr oyining birinchi hafta oxiri rekordi boʻldi. Shuningdek, ushbu film dastlab 28-iyul 2017-yilda chiqarilishi rejalashtirilgan edi.

Musiqasi

Treklar

Sikvel 

Ragnarokning chiqishi bilan Taika Waititi Marvelning Korg va Miek qahramonlaridan soʻng, Marvel One-Shot qisqa filmini muhokama qildi, ammo Marvelning yiliga uchta badiiy film ishlab chiqarishga boʻlgan sadoqati tufayli bu imkonsiz edi. Kevin Feige, Marvel hali bu qahramonlar uchun rejalar borligini aytdi, lekin aniqlik kiritmadi. 2018-yilning yanvar oyida Chris Hemsworth Marvel Studios bilan tuzgan shartnomasi Avengers: Endgame filmidan keyin tugashiga qaramay, Thor rolini oʻynashga qiziqishini va filmning qayta tiklanishi kerakligini bildirdi. Hemsworth va Waititi Thorning toʻrtinchi qismi haqida oʻzlari xohlagan narsalarni muhokama qilishdi.

Eslatmalar

Manbalar

Havolalar 

 
 

2017-yil filmlari
2017-yil 3D filmlari
AQSh filmlari
Superqahramonlar haqidagi AQSh filmlari
AQSh 3D filmlari
Fantastik filmlar
Thor (filmlar seriyasi)
Marvel kinematografiya koinoti filmlari
IMAX filmlar
Ingliz tilidagi filmlar
AQSh komediya filmlari
AQSh ilmiy fantastik filmlari
AQSh jangari filmlari
AQSh sarguzasht filmlari